Diari Oficial de la Generalitat Valenciana


Sumari del DOGV 4433, del 05-02-2003 (2003/1162)

Informació pública del programa de desenrotllament d'actuació urbanística integrada unitat d'execució 4 PEPRI Seu-Xerea.
------------------------------------------------------------------------------------------------------------------------

### Dades del document

Número de DOGV
:   4433

Data del DOGV
:   05-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1162


Organisme emissor
:   Desarrollo Integral de Proyectos de Arquitectura e Ingenieria, SL

Tipus de document
:   Anunci

Informació pública del programa de desenrotllament d'actuació urbanística integrada unitat d'execució 4 PEPRI Seu-Xerea. [2003/F1162]
  
L'entitat Desarrollo Integral de Proyectos de Arquitectura e Ingeniería, SL, domiciliada a València, plaça de la Reina, número 4, amb CIF B-97130413, als efectes del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (article 44 i següents), i en especial en els seus articles 46 i 48, posa en coneixement de tots els possibles interessats i sotmet de nou a informació pública:
  
Primer. Que amb data 30 de novembre de 2002 va presentar davant de l'Ajuntament de València el programa per al desenrotllament d'actuació integrada que conté alternativa tècnica (projecte d'urbanització i avantprojecte d'edificació i aparcament), a fi de desenrotllar i executar les obres d'urbanització dels terrenys que es detallen i que comprenen la unitat d'execució 4 de la recent modificació del PEPRI de Seu-Xerea de València, carrers de les Escoles del Temple i d'Entença.
  
Segon. L'àmbit d'actuació del programa inclou la llista de titulars cadastrals de la indicada unitat d'execució presentada a la notaria on es va protocol·litzar el programa, a fi que es practicaren les pertinents notificacions, que ha sigut rectificat i incorporat a nova acta de notificació i publicació.
  
Tercer. L'alternativa tècnica i documents que l'acompanyen es van protocol·litzar a la notaria de Rafael Gómez-Ferrer Sapiña, sítia a València, carrer de Sant Vicent, número 24-3a, acta 5647/2002 del seu protocol, i es va exposar al públic per mitjà de la seua publicació en el diari Las Provincias i en el Diari Oficial de la Generalitat Valenciana.
  
Quart. Un exemplar de la dita alternativa tècnica es va depositar amb data de 30 de novembre de 2002 a l'Ajuntament de València.
  
Cinqué. A fi de repetir les notificacions i publicacions s'indica que el present anunci es va a notificar a tots els propietaris i publicar de nou en el periòdic Las Provincias i en el Diari Oficial de la Generalitat Valenciana.
  
Sisé. Dins del termini de 20 dies a comptar des de la publicació de l'últim d'estos anuncis qualsevol persona podrà comparéixer a la notaria de Rafael Gómez-Ferrer Sapiña a València, carrer de Sant Vicent, número 24-3a, horari de 10.00 a 13.00 hores, i obtindre a càrrec seu còpia de l'acta que conté l'alternativa tècnica i documentació complementària o sol·licitar la seua exhibició.
  
Igualment es podrà consultar la dita documentació i l'expedient administratiu format a l'efecte a l'Ajuntament de València els dies hàbils de 09.00 a 14.00 hores.
  
Seté. Dins del mencionat termini de 20 dies podran presentar-se davant de l'Ajuntament de València al·legacions al programa i projectes presentats o alternatives tècniques que pretenga competir amb l'exposada al públic, sense perjuí del dret a pròrroga previst en la mencionada llei.
  
Huité. Una vegada finalitzat el termini indicat en els cinc dies següents podran presentar-se en plica tancada a l'Ajuntament de València proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat el dit termini tindrà lloc l'obertura de pliques.